CELEX: 21984A1220(01)
Language: el
Date: 1984-12-18 00:00:00
Title: Τρίτο πρόσθετο πρωτόκολλο της συμφωνίας μεταξύ της Ευρωπαϊκής Οικονομικής Κοινότητας και του κράτους του Ισραήλ

Avis juridique important

|

21984A1220(01)

Τρίτο πρόσθετο πρωτόκολλο της συμφωνίας μεταξύ της Ευρωπαϊκής Οικονομικής Κοινότητας και του κράτους του Ισραήλ  

Επίσημη Εφημερίδα αριθ. L 332 της 20/12/1984 σ. 0002 - 0003 Φινλανδική ειδική έκδοση: Κεφάλαιο 11 τόμος 11 σ. 0167  Σουηδική ειδική έκδοση: Κεφάλαιο 11 τόμος 11 σ. 0167  Ισπανική ειδική έκδοση: Κεφάλαιο 11 τόμος 21 σ. 0101  Πορτογαλική ειδική έκδοση : Κεφάλαιο 11 τόμος 21 σ. 0101 

***** ΤΡΙΤΟ ΠΡΟΣΘΕΤΟ ΠΡΩΤΟΚΟΛΛΟ  της συμφωνίας μεταξύ της Ευρωπαϊκής Οικονομικής Κοινότητας και του κράτους του Ισραήλ  Η ΕΥΡΩΠΑΪΚΗ ΟΙΚΟΝΟΜΙΚΗ ΚΟΙΝΟΤΗΤΑ,  αφενός, και  ΤΟ ΚΡΑΤΟΣ ΤΟΥ ΙΣΡΑΗΛ,  αφετέρου,  ΕΧΟΝΤΑΣ ΥΠΟΨΗ το άρθρο 22 παράγραφος 2 της συμφωνίας μεταξύ της Ευρωπαϊκής Οικονομικής Κοινότητας και του κράτους του Ισραήλ,  ΜΕΡΙΜΝΩΝΤΑΣ να εξασφαλίσουν την αρμονική ανάπτυξη των εμπορικών τους συναλλαγών και, ιδιαίτερα, να λάβουν τα μέτρα που μπορούν να συμβάλουν στη μείωση του εμπορικού ελλείμματος του κράτους του Ισραήλ έναντι της Κοινότητας,  ΕΚΤΙΜΩΝΤΑΣ ότι είναι σκόπιμο να παραταθεί για περίοδο δύο ετών η ευχέρεια του κράτους του Ισραήλ να λαμβάνει τα αναγκαία προστατευτικά μέτρα για την εκβιομηχάνιση και την ανάπτυξή του, σύμφωνα με τις προϋποθέσεις του άρθρου 3 του πρωτοκόλλου αριθ. 2 της συμφωνίας, όπως τροποποιήθηκε από το δεύτερο πρόσθετο πρωτόκολλο της συμφωνίας που υπογράφηκε στις 18 Μαρτίου 1981·  ΕΚΤΙΜΩΝΤΑΣ ότι πρέπει να αναβληθεί για δύο έτη η εφαρμογή της απαγόρευσης του κέρδους από την επιστροφή δασμών υπό οποιαδήποτε μορφή, για τα μη καταγόμενα προϊόντα, τα χρησιμοποιηθέντα για την παρασκευή προϊόντων καταγωγής, σύμφωνα με το άρθρο 30 του πρωτοκόλλου αριθ. 3 της συμφωνίας, όπως τροποποιήθηκε από την απόφαση αριθ. 1/83 του Συμβουλίου Συνεργασίας ΕΟΚ-Ισραήλ, για να μην έχει ο κανόνας αυτός επιζήμιες οικονομικές συνέπειες στις προτιμησιακές συναλλαγές,  ΑΠΟΦΑΣΙΣΑΝ ΝΑ ΣΥΝΑΨΟΥΝ ΤΟ ΠΑΡΟΝ ΠΡΩΤΟΚΟΛΛΟ:  Άρθρο 1  Ο πίνακας του άρθρου 1 παράγραφος 2 του πρωτοκόλλου αριθ. 2 της συμφωνίας, αντικαθίσταται από τον ακόλουθο πίνακα:  1.2 // «Χρονοδιάγραμμα   // Ποσοστό μείωσης  // - από την 1η Ιουλίου 1977:  // 5 %  // - από την 1η Ιουλίου 1978:  // 20 %  // - από την 1η Ιουλίου 1981:  // 30 %  // - από την 1η Ιανουαρίου 1983:  // 50 %  // - από την 1η Ιανουαρίου 1987:  // 80 %  // - από την 1η Ιανουαρίου 1989:  // 100 %»  Άρθρο 2  Στο άρθρο 3 παράγραφος 1 του πρωτοκόλλου αριθ. 2 της συμφωνίας, η ημερομηνία της 31ης Δεκεμβρίου 1985 αντικαθίσταται από την ημερομηνία της 31ης Δεκεμβρίου 1987.  Άρθρο 3  Στο άρθρο 30 του πρωτοκόλλου αριθ. 3 της συμφωνίας, η παράγραφος 1 αντικαθίσταται από το ακόλουθο κείμενο:  «1. Τα χρησιμοποιηθέντα μη καταγόμενα από την Κοινότητα ή από το Ισραήλ προϊόντα που αναφέρονται στο άρθρο 1 των πρωτοκόλλων αριθ. 1 και 2 δεν δύνανται να αποτελέσουν αντικείμενο επιστροφής δασμών ή να τύχουν δασμολογικής απαλλαγής, υπό οποιαδήποτε μορφή, από την 1η Ιανουαρίου 1988.» Άρθρο 4  Το παρόν πρωτόκολλο αποτελεί αναπόσπαστο τμήμα της συμφωνίας.  Άρθρο 5  Το παρόν πρωτόκολλο συντάσσεται σε δύο αντίτυπα στην αγγλική, γαλλική, γερμανική, δανική, ελληνική, ιταλική, ολλανδική και εβραϊκή γλώσσα, όλα δε τα κείμενα είναι εξίσου αυθεντικά.  Το παρόν πρωτόκολλο εγκρίνεται από τα συμβαλλόμενα μέρη σύμφωνα με τις ίδιες διαδικασίες.  Αρχίζει να ισχύει την πρώτη ημέρα του πρώτου μήνα που ακολουθεί την ημερομηνία κατά την οποία τα συμβαλλόμενα μέρη γνωστοποίησαν αμοιβαία την ολοκλήρωση των προς το σκοπό αυτό απαραίτητων διαδικασιών.